alexandrainst/scandi-wiki huggingface dataset:
Svartkurle

Svartkurle (Nigritella nigra) er ei plante i svartkurleslekta Nigritella i orkidéfamilien (marihandfamilien) Orchidaceae.

Utsjånad 
Svartkurle kan bli vel 20 centimeter høg. Planta har eit kuleform aks med mørkt brunraude blomar.

Systematikk 
Det har vore diskutert om svartkurle og andre artar i slekta Nigritella skal innlemmast i brudesporeslekta, slik det er gjort i mange klassifiseringer, mellom anna i Sverige, men ein har så langt valt å oppretthalde svartkurleslekta som ei eiga slekt.

Utbreiing 
Svartkurle er ei svært sjeldan plante som berre finst i Noreg og Sverige. I Noreg er hovudutbreiinga i grenseområdet mellom Innlandet og Trøndelag, med eit par funnstader noko lenger sør og på eit avgrensa område i Nordreisa i Troms. Svartkurle er totalfreda i Noreg og klassifisert på Norsk raudliste for artar (2021) som sterkt truga (EN). Som ein av svært få artar er han og verna som prioritert art gjennom eiga forskrift.

I Sverige er svartkurle (svensk namn: «brunkulla») rekna som sterkt truga (EN).

Referansar

Bakgrunnsstoff 
 

Orkidear i Noreg
Orkidear i Sverige
Svartkurleslekta

Svartkurleslekta (Nigritella) er ei slekt i orkidéfamilien (marihandfamilien) Orchidaceae.

Systematikk 
I svært mange klassifiseringar, mellom anna i Sverige, Finland og Plants of the World Online, er svartkurleslekta Nigritella innlemma i brudesporeslekta Gymnadenia. I Artsdatabanken og i Norsk flora har ein vald å oppretthalde svartkurleslekta som ei eiga slekt.

Den sjeldne arten brudekurle eller raudkurle, som berre finst i Nord-Sverige, er av hybrid opphav mellom svartkurle og brudespore. Når svartkurleslekta ikkje blir innlemma i Gymnadenia, slik Artsdatabanken har vald, blir dette ein intergenerisk hybrid (hybrid mellom ulike slekter) som då får eit eige slektsnamn, ×Gymnigritella.

Artar i Noreg 
Artsdatabanken opererer med ein art i Noreg:

svartkurle (Nigritella nigra)

Arten er teken med på Norsk raudliste for artar (2021) som sterkt truga (EN).

I Norden finst elles ein art av hybrid opphav mellom svartkurle og brudespore:
brudekurle eller raudkurle (×Gymnigritella runei, [Gymnadenia runei]), endemisk for Sverige (NT)

Referansar

Bakgrunnsstoff 
 

Slekter i orkidéfamilien
Fjellkurle

Fjellkurle (Chamorchis alpina) er ei plante i fjellkurleslekta Chamorchis i orkidéfamilien (marihandfamilien) Orchidaceae.

Utsjånad 
Fjellkurle er ei lita plante, som berre blir om lag 10 centimeter høg. Planta har blomar i grønt eller brunt i eit lite aks, som kan minne om ei lita grønkurle. Ved bakken veks det ein krans av smale blad rett opp, slik at dei når opp til eller over blomane.

Systematikk 
Fjellkurle er den einaste arten i slekta.

Utbreiing 
Fjellkurle veks på kalkrik grunn i fjellet, gjerne på reinrosehei. Eit sørleg utbreiingsområde omfattar dei nordlege delane av Jotunheimen, Trollheimen og Dovrefjell nord til Snåsa. Lenger nord er planta meir vanleg, og veks frå Hattfjelldal til Varangerhalvøya. Frå 2021 er ho komen med på Norsk raudliste for artar som nær truga (NT). 

Arten finst òg i Sverige (LC) (svensk namn: «dvärgyxne») og i Finland (EN) (finsk namn: «tunturiorho»).

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Finland
Fjellkurleslekta

Fjellkurleslekta (Chamorchis) er ei slekt i orkidéfamilien (marihandfamilien) Orchidaceae.

Artar i Noreg 
Fjellkurleslekta har ein einaste art, som lever i Noreg:

fjellkurle (Chamorchis alpina)

Arten er teken med på Norsk raudliste for artar (2021) som nær truga (NT).

Referansar

Bakgrunnsstoff 
 

Slekter i orkidéfamilien
Sibirnattfiol

Sibirnattfiol (Lysiella oligantha) er ei plante i sibirnattfiolslekta Lysiella i orkidéfamilien (marihandfamilien) Orchidaceae.

Utsjånad 
Sibirnattfiol er ein av våre minste orkidear, som berre blir om lag 10 centimeter høg. Blomane er grønkvite i eit kort, ope aks. Ved bakken veks det eit par grønkvite blad.

Systematikk 
I Noreg blir sibirnattfiol rekna til slekta Lysiella, som har tre artar på verdsbasis. I nabolanda og i mange andre klassifiseringar blir arten rekna å høyre til nattfiolslekta Platanthera, slik ein tidlegare gjorde i Noreg. Her heitte han Platanthera parvula, og skifta så fleire gonger mellom Platanthera oligantha og Platanthera obtusata ssp. oligantha før han fekk det noverande namnet.

Utbreiing 
Sibirnattfiol er sjeldan, og veks på kalkrik grunn på nokre få funnstader frå Nord-Troms til Porsanger. Sibirnattfiol er freda, og står på Norsk raudliste for artar som sterkt truga (EN). 

Arten finst òg i Sverige (EN) (svensk namn: «lappfela») og i Finland (CR) (finsk namn: «pikkulehdokki»).

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Finland
Sibirnattfiolslekta

Sibirnattfiolslekta (Lysiella) er ei slekt i orkidéfamilien (marihandfamilien) Orchidaceae.

Systematikk 
Det er usemje mellom forskarar om tilhøvet mellom nattfiolslekta Platanthera og andre nærståande slekter. I Noreg er sibirnattfiolslekta Lysiella og islandsnattfiolslekta Limnorchis skilde ut som eigne slekter. I nabolanda og i mange andre klassifiseringar blir båe desse og fleire rekna å høyre til nattfiolslekta Platanthera, slik ein tidlegare gjorde i Noreg.

Artar i Noreg 
Slik sibirnattfiolslekta Lysiella er klassifisert i Noreg, har ho tre artar på verdsbasis. Ein av desse veks i Noreg:

sibirnattfiol (Lysiella oligantha)

Arten er teken med på Norsk raudliste for artar (2021) som sterkt truga (EN).

Referansar

Bakgrunnsstoff 
 

Slekter i orkidéfamilien
Nattfiolslekta

Nattfiolslekta (Platanthera) er ei slekt i orkidéfamilien (marihandfamilien) Orchidaceae.

Systematikk 
Det er usemje mellom forskarar om tilhøvet mellom nattfiolslekta Platanthera s.s. (sensu stricto – i snever meining) og andre nærståande slekter. I Noreg er sibirnattfiolslekta Lysiella og islandsnattfiolslekta Limnorchis skilde ut som eigne slekter. I nabolanda og i mange andre klassifiseringar blir båe desse og fleire rekna å høyre til nattfiolslekta Platanthera s.l. (sensu lato – i vid meining), slik ein tidlegare gjorde i Noreg.

Artar i Noreg 
Artsdatabanken opererer med desse artane og underartane i Noreg:

nattfiol (Platanthera bifolia)
heinattfiol (Platanthera bifolia ssp. bifolia)
skognattfiol (Platanthera bifolia ssp. latiflora)
grov nattfiol (Platanthera chlorantha)

I Noreg rekna til ei eiga slekt:
sibirnattfiol (Lysiella oligantha, [Platanthera oligantha])

Elles i Norden finn vi (i Noreg rekna til ei eiga slekt):
islandsnattfiol (Limnorchis hyperborea, [Platanthera hyperborea]), på Island (LC) og på Grønland (LC)

Referansar

Bakgrunnsstoff 
 

Slekter i orkidéfamilien
Žan Kranjec

Žan Kranjec () er ein slovensk alpin skirennar frå Ljubljana. Han vann sølvmedaljen i storslalåm under Vinter-OL 2022.

Kranjec hadde per 1.3.2022 åtte pallplasseringar i verdscupen i alpine greiner, samtlege i storslalåm. Hans to triumfar i øvinga kom i høvesvis Saalbach 19. desember 2018 og i Adelboden 11. januar 2020.

Kjelder

Denne artikkelen bygger på «Žan Kranjec» frå ,  den 2. mars 2022.  

Slovenske alpinistar
Clément Noël

Clément Noël () er ein fransk alpin skirennar frå Ventron i Vosges. Han vart olympisk meister i slalåm under Vinter-OL 2022, framom austerrikaren Johannes Strolz og med norske Sebastian Solevåg på tredjeplassen.

Noël er slalåm-spesialist. I tida frå januar 2019 til desember 2021 sigra han i 9 slalåmrenn i verdscupen i alpine greiner.

Kjelder

Denne artikkelen bygger på «Clément Noël» frå ,  den 2. mars 2022.  

Franske alpinistar
Olympiske meistrar for Frankrike
Nattfiol

Nattfiol (Platanthera bifolia) er ei plante i nattfiolslekta Platanthera i orkidéfamilien (marihandfamilien).

Utsjånad 
Nattfiol kan bli kring 40 centimeter høg, og har kvite blomar med lang spore i eit glisent aks. Han er oftast litt mindre og spinklare enn grov nattfiol. Hos nattfiol ligg dei to støvbærarane tett ved sidan av kvarandre inne i blomen, medan dei hos grov nattfiol spriker som ein oppned «V». Blomane duftar søtleg, mest om natta, noko som heng sama med at dei blir bestøva av nattaktive tussmørkesvermarar (Sphingidae).

Systematikk 
I Noreg har nattfiol desse to underartane:

heinattfiol (nominatunderarten Platanthera bifolia ssp. bifolia)
skognattfiol (Platanthera bifolia ssp. latiflora)

Utbreiing 
Nattfiol veks gjerne i ulike typar slåtte- og beitemark, vegkantar, lyngheier og (beita) skog. Arten lever i det meste av landet, med to tyngdepunkt sør på Austlandet og i Midt-Noreg. Utbreiinga av dei to underartane er førebels ikkje godt kartlagt. I Norsk raudliste for artar (2021) er arten vurdert som livskraftig (LC).

Arten finst òg i Sverige (LC) (svensk namn: «nattviol»), i Danmark (NT) (dansk namn: «skov-gøgelilje») og i Finland (LC) (finsk namn: «valkolehdokki»).

Nattfiol (engelsk namn: «lesser butterfly orchid») veks spreidde stader på Dei britiske øyane, og er verna gjennom den britiske Handlingsplan for biodiversitet. I den britiske raudlista har arten status som sårbar (VU). Lokalt er han sterkt truga (EN) i England og sårbar (VU) i Skottland, men livskraftig (LC) i Wales. I Irland har han status som livskraftig (LC).

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Orkidear i Finland
Orkidear i Storbritannia
Orkidear i Irland
Johan Clarey

Johan Clarey () er ein fransk alpin skirennar frå Tignes i Savoie. Han vann sølvmedaljen i utfor-tevlinga under Vinter-OL 2022. I 2019 kom han på delt andreplass i super-g-tevlinga ved VM i alpine greiner 2019, ni hundredels sekund attom gullvinnar Dominik Paris.

Clarey tevla i verdscupen i alpine greiner frå 29. november 2003. Han har aldri vunne eit verdscuprenn. Per 1.3.2022 stod han med fem andreplassar som best, fire i utforrenn og ein i super-g.

Kjelder

Denne artikkelen bygger på «Johan Clarey» frå ,  den 2. mars 2022.  

Franske alpinistar
Olympiske sølvmedaljevinnarar for Frankrike
Grov nattfiol

Grov nattfiol (Platanthera chlorantha) er ei plante i nattfiolslekta Platanthera i orkidéfamilien (marihandfamilien).

Utsjånad 
Grov nattfiol kan bli opp mot 50 centimeter høg, og har kvite blomar med lang spore i eit glisent aks. Han er oftast litt større og grøvre enn nattfiol. Hos nattfiol ligg dei to støvbærarane tett ved sidan av kvarandre inne i blomen, medan dei hos grov nattfiol spriker som ein oppned «V». Blomane duftar søtleg, mest om natta, noko som heng sama med at dei blir bestøva av nattaktive tussmørkesvermarar (Sphingidae).

Systematikk 
Det vitskaplege namnet Platanthera montana har òg vore brukt om grov nattfiol.

Utbreiing 
Nattfiol veks gjerne i ulike typar slåtte- og beitemark, vegkantar, lyngheier og (beita) skog. Arten lever mest nær kysten nord til Trøndelag. I Norsk raudliste for artar (2021) er arten vurdert som livskraftig (LC).

Arten finst òg i Sverige (LC) (svensk namn: «grönvit nattviol»), i Danmark (NT) (dansk namn: «skov-gøgelilje») og i Finland (LC) (finsk namn: «keltalehdokki»).

Grov nattfiol (engelsk namn: «greater butterfly orchid») veks spreidde stader på Dei britiske øyane, og i den britiske raudlista har arten status som nær truga (NT). Lokalt er han livskraftig (LC) i England og Wales, men nær truga (NT) i Skottland. I Irland har han status som livskraftig (LC).

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Orkidear i Finland
Orkidear i Storbritannia
Orkidear i Irland
Nicole Schmidhofer

Nicole Schmidhofer ( er ein austerriksk alpin skirennar frå Schönberg-Lachtal i Steiermark. Ho vart verdsmeister i super-g-øvinga under VM i alpine greiner 2017. 2019-sesongen vann ho FIS-verdscupen i utfor.

Schmidhofer deltok i verdscupen i alpine greiner frå 15. mars 2007. Ti år seinare vann ho gullmedaljen i super-g under verdsmeisterskapen i St. Moritz. I tida frå 30. november 2018 til 7. desember 2019 sigra ho i fire verdscuprenn. Tre av triumfane kom i utforløypa i Lake Louise i Canada, ein fyrsteplass super-g kom i Garmisch-Partenkirchen. Gjennom vinteren 2019 viste Schmidhofer seg som verdas beste kvinnelege utforrennar med to fyrsteplassar og to andreplassar i øvinga.

Kjelder

Denne artikkelen bygger på «Nicole Schmidhofer» frå ,  den 2. mars 2022.  

Austerrikske alpinistar
Verdsmeistrar i alpine greiner
Heinattfiol

Heinattfiol (Platanthera bifolia ssp. bifolia) er ei plante i nattfiolslekta Platanthera i orkidéfamilien (marihandfamilien).

Utsjånad 
Dei to underartane av nattfiol liknar mykje på kvarandre. Heinattfiol har noko kortare spore enn skognattfiol, slik at han sjeldan stikk ut av akset på den andre sida. Dei fremre kronblada i blomen er ikkje fullt så lange og tynne som hos skognattfiol.

Utbreiing 
Ettersom inndelinga av nattfiol i to underartar er ganske ny, har dei to underartane ikkje vore registrerte separat tidlegare. Derfor er det førebels uvisse om utbreiinga til dei to underartane. Ein gjennomgang av herbariemateriale har vist at heinattfiol lever spreidd rundt i det meste av landet. Dei få funna som er registrerte etter 2010, tyder òg på god spreiing av funna.

I Norsk raudliste for artar (2021) er underarten vurdert som livskraftig (LC).

Underarten finst òg i Sverige (NT) (svensk namn: «ängsnattviol») og i Danmark (NT) (dansk namn: «skov-gøgelilje»).

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Skognattfiol

Skognattfiol (Platanthera bifolia ssp. latiflora) er ei plante i nattfiolslekta Platanthera i orkidéfamilien (marihandfamilien).

Utsjånad 
Dei to underartane av nattfiol liknar mykje på kvarandre. Skognattfiol har noko lengre spore enn heinattfiol, slik at han ofte stikk ut av akset på den andre sida. Dei fremre kronblada i blomen er lengre og tynnare, og ofte litt meir krøllete enn hos heinattfiol.

Utbreiing 
Ettersom inndelinga av nattfiol i to underartar er ganske ny, har dei to underartane ikkje vore registrerte separat tidlegare. Derfor er det førebels uvisse om utbreiinga til dei to underartane. Ein gjennomgang av herbariemateriale har vist at skognattfiol har eit tyngdepunkt sør på Austlandet, der han ser ut til å vere vanlegare enn heinattfiol. Dei få funna som er registrerte etter 2010, tyder òg på ei overvekt av funn frå dette området.

I Norsk raudliste for artar (2021) er underarten vurdert som livskraftig (LC).

Underarten finst òg i Sverige (LC) (svensk namn: «skogsnattviol»), i Danmark (EN) (dansk namn: «langsporet gøgelilje») og i Finland (LC) (finsk namn: «pohjanvalkolehdokki»).

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Orkidear i Finland
Islandsnattfiolslekta

Islandsnattfiolslekta (Limnorchis) er ei slekt i orkidéfamilien (marihandfamilien) Orchidaceae. Slekta er ikkje representert i Noreg.

Systematikk 
Det er usemje mellom forskarar om tilhøvet mellom nattfiolslekta Platanthera s.s. (sensu stricto – i snever meining) og andre nærståande slekter. I Noreg er sibirnattfiolslekta Lysiella og islandsnattfiolslekta Limnorchis skilde ut som eigne slekter. I nabolanda og i mange andre klassifiseringar blir båe desse og fleire rekna å høyre til nattfiolslekta Platanthera s.l. (sensu lato – i vid meining), slik ein tidlegare gjorde i Noreg.

Utbreiing 
Berre ein av artane som blir rekna til slekta Limnorchis, har ei utbreiing utanom Nord-Amerika. På Grønland og Island finn vi:

islandsnattfiol (Limnorchis hyperborea, [Platanthera hyperborea]), på Island (LC), på Grønland (LC)

Referansar

Bakgrunnsstoff 
 

Slekter i orkidéfamilien
Islandsnattfiol

Islandsnattfiol (Limnorchis hyperborea) er ei plante i islandsnattfiolslekta Limnorchis i orkidéfamilien (marihandfamilien) Orchidaceae.  Ho veks ikkje i Noreg.

Systematikk 
I Noreg blir islandsnattfiol rekna til slekta Limnorchis, som har nokre titals artar på verdsbasis, men berre denne eine utanom Nord-Amerika. I nabolanda og i mange andre klassifiseringar blir arten rekna å høyre til nattfiolslekta Platanthera med namnet Platanthera hyperborea.

Utbreiing
Arten er ganske vanleg både på Island og Grønland, og arten er rekna som livskratig (LC) båe stadene. (Islandsk namn: «friggjargras», dansk namn: «grønlandsk gøgelilje», grønlandsk namn: «asiarpak».)

Referansar

Bakgrunnsstoff 
 

Orkidear på Island
Orkidear på Grønland
Feittblad

Feittblad (Liparis loeselii) er ei plante i feittbladslekta Liparis i orkidéfamilien (marihandfamilien) Orchidaceae. Ho er regionalt utdøydd (RE) i Noreg.

Utbreiing 
Arten var kjend frå nokre få lokalitetar på rikmyrer i låglandet ved Oslofjorden, men vart sist observert i 1936. Ved sidan av attgroing av myrer var uvettig innsamling frå botanikarar ein medverkande årsak til at arten gjekk ut.

Feittblad blir rekna som sårbar (VU) i Sverige. (Svensk namn: «gulyxne».)

I Danmark er arten berre kjend frå nokre få spreidde stader og er rekna som sterkt truga (EN). (Dansk namn: «mygblomst».)

I Finland er det no truleg berre att ein einaste lokalitet på Åland, og arten er klassifisert som kritisk truga (CR). (Finsk namn: «kiiltovalkku».)

Feittblad (engelsk namn: «fen orchid») veks heilt aust i England og i Wales. Arten  er verna gjennom den britiske Handlingsplan for biodiversitet. I den britiske raudlista har arten status som sterkt truga (EN). Lokalt er han sterkt truga (EN) i England og kritisk truga (CR) i Wales.

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Orkidear i Finland
Orkidear i Storbritannia
Orkidear i Irland
Wild Dances

«Wild Dances» (ukrainsk: Дикі танці, norsk transkripsjon Dyki tantsi) er ein song som vann Eurovision Song Contest 2004 for Ukraina. Songen vart framført av den ukrainske popstjerna Ruslana, som hadde skrive han saman med Oleksandr Ksenofontov, Jamie Maher, Michael Fayne og Sjerena Dugani. Dette var den fyrste sigeren til Ukraina i Eurovision Song Contest, og songen fekk ein viss kommersiell suksess etter den internasjonale finalen.

Eurovision Song Contest 
Ukraina debuterte i Eurovision Song Contest i 2003, og som i debutåret valde den ukrainske kringkastaren NTU artist og song internt. Kanalen fekk ei av dei største popstjernene i landet, Ruslana, til å representere Ukraina i Eurovision Song Contest 2004 i Istanbul i Tyrkia. 

Etter 14. plassen året før, måtte Ukraina kvalifisere seg via semifinalen onsdag 12. mai. Der var «Wild Dances» det 11. bidraget ut på scena av 22 bidrag. Songen enda opp på ein andreplass og kvalifiserte seg dimed til finalen laurdag 15. mai. I finalen var Ukraina det tiande landet ut på scena av 24 deltakarar. Den energiske danseframføringa skilde seg ut, og songen enda opp med å vinne heile tevlinga i hard konkurranse med Serbia og Montenegro og Hellas. «Wild Dances» fekk 280 poeng, som var ny poengrekord. Denne rekorden heldt seg i to år, inntil finske Lordi fekk 292 poeng med «Hard Rock Hallelujah». «Wild Dances» fekk poeng frå 34 av de 36 landa som deltok i tevlinga. Noreg gav 7 poeng til Ukraina.

Songen 

«Wild Dances» er skriven av Oleksandr Ksenofontov, Jamie Maher, Michael Fayne og Sjerena Dugani, i tillegg til Ruslana sjølv. Det fyrste verset er på engelsk, mens det andre er på ukrainsk. «Wild Dances» vart dimed den fyrste vinnarsongen i Eurovision Song Contest som delvis vart sungen på eit anna språk enn berre engelsk etter at språkregelen vart teken bort i 1999. 

Songen vert også hugsa på grunn av sin energiske koreografi og for det spesielle lêrantrekket Ruslana hadde på seg under framføringa.

«Wild Dances» har blitt sungen på vietnamesisk av den vietnamesiske popstjerna Hồ Quỳnh Hương. Ruslana sin versjon av songen var også ein del av lydsporet til spelet Grand Theft Auto IV frå 2008. Den amerikanske gymnasten og verdsmeisteren Jordyn Wieber har også fortalt at ho brukar den energiske songen som treningsmusikk. 

Singelen var også ein del av samlealbumet The Very Best of Eurovision som vart utgjeve i samband med 60-årsjubileet til Eurovision Song Contest i 2015.

Listeplasseringar

Kjelder 

Denne artikkelen bygger på «Wild Dances» frå ,  den 2. mars 2022.  

Eurovision Song Contest-vinnarsongar
Ukrainske Eurovision Song Contest-songar
Eurovision Song Contest 2004-songar
Engelskspråklege Eurovision Song Contest-songar
Ukrainskspråklege Eurovision Song Contest-songar
Fleirspråklege Eurovision Song Contest-songar
Feittbladslekta

Feittbladslekta (Liparis) er ei slekt i orkidéfamilien (marihandfamilien) Orchidaceae. Slekta er ikkje lenger representert i Noreg etter at feittblad er regionalt utdøydd (RE) i Noreg.

Utbreiing 
Slekta har fleire hundre artar spreidd over alle verdsdelar. Berre ein art lever i Norden:

feittblad (Liparis loeselii), i Noreg regionalt utdøydd (RE),, men finst i Sverige (VU), Danmark (EN) og Finland (CR).

Referansar

Bakgrunnsstoff 
 

Slekter i orkidéfamilien
Plantearten norne

Norne (Calypso bulbosa) er ei plante i norneslekta Calypso i orkidéfamilien (marihandfamilien) Orchidaceae.  Ho veks ikkje i Noreg.

Utbreiing
Norne er den einaste arten i slekta. Norne finst i den nordlige delen av Sverige og Finland, og arten er båe stader rekna som sårbar (VU). (Svensk namn: «norna», finsk namn: «neidonkenkä».)

Referansar

Bakgrunnsstoff 
 

Orkidear i Sverige
Orkidear i Finland
Norneslekta

Norneslekta (Calypso) er ei slekt i orkidéfamilien (marihandfamilien) Orchidaceae.

Systematikk 
På verdsbasis har norneslekta berre ein art, som ikkje lever i Noreg, men som er å finne elles i Norden:

norne (Calypso bulbosa), i Sverige (VU) og Finland (VU)

Referansar

Bakgrunnsstoff 
 

Slekter i orkidéfamilien
Adrian Sejersted

Adrian Smiseth Sejersted () er ein norsk alpin skirennar frå Asker, medlem i Stabæk IF. Lotte Sejersted er syster hans. 

Han vann NM-gull i utfor i 2012 og 2014. Ved junior-verdsmeisterskapen 2014 i Jasná i Slovakia vart han fyrstemann i utforrennet og andremann i super-kombinasjonen. I 2016-sesongen sikra han seg gullmedaljen i super-g-øvinga ved noregsmeisterskapen. Hans første pallplass i verdscupen i alpine greiner kom då han i Val-d’Isère den 12. desember 2020 vart nummer 2 i ei super-g-tevling. Under Vinter-OL 2022 rende han inn til fjerdeplass i super-g.

Kjelder

Denne artikkelen bygger på «Adrian Sejersted» frå ,  den 3. mars 2022.  

Norske alpinistar
Noregsmeistrar i alpine greiner
Norske deltakarar under vinter-OL 2022
Alpinistar under vinter-OL 2022
Folk frå Asker
Skrueaks

Skrueaks (Spiranthes spiralis) er ei plante i skrueaksslekta Spiranthes i orkidéfamilien (marihandfamilien) Orchidaceae. Arten veks ikkje i Noreg. Skrueaks skil seg frå dei fleste andre orkidear i tempererte strøk ved at han blømer om hausten.

Utbreiing
Skrueaks finst i store delar av Europa utanom den nordlege delen.

I Sverige finst han på ein lokalitet på Öland, der han er innplanta. Han er derfor klassifisert som framandart i kategorien "Ingen kjend risiko" (NK). (Svensk namn: «skruvax».)

I Danmark vart arten sist sett på Bornholm i 1981 og er rekna som regionalt utrydda (RE). (Dansk namn: «skrueaks».)

Skrueaks (engelsk namn: «autumn lady's-tresses») har ein god del veksestader i dei sørlege delane av Dei britiske øyane. Arten er rekna som nær truga både i Storbritannia og Irland. Lokalt er han nær truga (NT) i England, men blir rekna som livskraftig (LC) i Wales.

Referansar

Bakgrunnsstoff 
 

Orkidear i Sverige
Orkidear i Danmark
Orkidear i Storbritannia
Orkidear i Irland
Fabian Solheim

Fabian Wilkens Solheim () er ein norsk alpin skirennar frå Oslo, medlem i Idrettslaget Heming. Han har vorte verdsmeister og vunne OL-bronse for Noreg i mannskapstevlingar.

Solheim sikra Noreg VM-gull i mannskapsøvinga under VM i alpine greiner 2021 i Cortina d'Ampezzo. Dei andre på laget var Kristina Riis-Johannessen, Thea Louise Stjernesund og Sebastian Solevåg. Året etter var han med på Noregs lag som tok bronsen i mannskapsøvinga under Vinter-OL 2022 i Beijing.

Solheim har delteke i verdscupen i alpine greiner sidan 8. desember 2018. Per 1.3.2022 var niandeplassen i storslalåm i Adelboden den 11. januar 2020 hans beste individuelle prestasjon.

Kjelder

Denne artikkelen bygger på «Fabian Solheim» frå ,  den 3. mars 2022.  

Norske alpinistar
Idrettsutøvarar frå Oslo